Seuns wat klippe gooi word nie vervolg nieKennedy Mweene, doelwagter van Zambië is in die voorval beseer Foto: FAZ, Facebook “Die twee minderjariges het Donderdagmiddag in die landdroshof in Johannesburg verskyn. Die saak is teruggetrek,” het brig. Neville Malila, woordvoerder vir die polisie, gesê. “Die kinders is vir berading gestuur. Die aanklaers het die saak teruggetrek.” Die seuns, onderskeidelik 12 en 13 jaar oud, is in hegtenis geneem nadat hulle die bus met klippe bestook het. Die voorval het plaasgevind net nadat Bafana Bafana ŉ sokkerwedstryd by Soccer City teen Zambië 1-0 verloor het. Malila het vroeër gesê die polisie is op soek na twee ander jeugdiges wat ook moontlik klippe gegooi het. Kennedy Mweene, doelwagter vir Zambië, wat ook vir die Free State Stars in Suid-Afrika speel, is beseer, aangesien hy langs ŉ venster gesit het wat deur een van die klippe getref is. “Ons land het al verskeie internasionale byeenkomste gehou en ons het nog nooit sulke gedrag gesien nie,” het Mvuzo Mbebe, hoof uitvoerende beampte van Afcon 2013 gesê.